Ekraanikuva allservas on veidike andmeid kokkupandud panoraami kohta - milliseid seadeid  kasutada ja milline on vaateväli. Nüüd avanevad ka mõned napid võimalused protsessi sekkumiseks. Neid ei ole küll palju (näiteks igasuguse käsitsi kattuvuse parandamise ja samapunktide defineerimise võib ära unustada, aga kes see viitsibki sellega mässata), sest tegelikult polegi vaja - reeglina on isegi väga keeruliste juhtumite puhul (näiteks 10 mm fookuskauguse juures tehtud pildid) tulemus kohe korralik. Nii et ei tunne eriti puudust midagi veel käsitsi muuta ja aega raisata.